Emma Watson

**Emma Charlotte Duerre Watson** (namundag kan 15 April 1990) sarong Ingles na aktres, modelo asin aktibista. Siya ipinangaki sa Paris asin pinadakula sa Oxfordshire, si Watson nag-atendir sa Dragon School asin nag-adal kan pagiging aktres sa Oxford branch of Stagecoach Theatre Arts. Bilang sarong aki, nagtaas siya sa kasikatan matapos niyang makua an inot niyang propesyonal na papel sa pag-arte, an pagganap bilang si Hermione Granger saHarry Potter film series, dati naman siya nagsali sa mga arte sa saindang eskwelahan. Si Watson nagluwas sa walong (8) pelikula kan *Harry Potter* puon kan 2001 hanggan 2011, na nabisto sa buong kinaban, sain nakalikom nin halos $60&nbsp;milyon.

Si Watson padagos na nagluwas sa iba pang pelikula bukod sa pelikulang *Harry Potter*, nagluwas siya sa adaptasyon sa telebisyon kan nobelang Ballet Shoes kan 2007, asin ginamit man an saiyang boses sa *The Tale of Despereaux* kan 2008. Pagkatapos kan huring pelikula kan *Harry Potter*, inako niya an mga primera asin suportang papel sa *My Week with Marilyn* (2011), *The Perks of Being a Wallflower* (2012) and *The Bling Ring* (2013), naggibo man siya nin eksaherasyon na bersyon kan saiyang sadiri sa *This Is the End* (2013), nagganap man siya kan karakter kan ampon na aki sa *Noah* (2014). Kan 2017, siya nagbida bilang si Belle sa live-action adaptation kan musikal, romantikong pantasyang pelikula na *Beauty and the Beast*. An iba niyang pagganap kasali an *Regression* (2015), *Colonia* (2015) asin *The Circle* (2017).

Puon 2011 hanggan 2014, binanga ni Watson an saiyang oras sa pagitan kang paggibo nin pelikula asin pagtapos kan saiyang pagklase, naglalaog siya sa Brown University asinWorcester College, Oxford, asin natapos  niya an saiyang kursong bachelor's degree in English literature kan Mayo 2014. An saiyang pagtrabaho bilang modelo kasali an pagkampanya kan Burberry and Lancôme. Bilang sarong fashion consultant, snagtabang siyang makagibo nin sarong linya kan pagbado para sa People Tree. Ginawadan siya kan  British Academy of Film and Television Arts kan 2014, bilang paggana kan British Artist of the Year. Sa parehong taon, siya itinalaga bilang UN Women Goodwill ambassador sain nagtabang na mailunsad an kampanya kan UN Women na HeForShe, na nagaapod sa gabos na kalalakihan na magadbokasiya para sa pagkakapantay-pantay kan sekswalidad.

## Kaamayi kan buhay
Si Watson namundag sa Paris, France, aki siya kan mga Ingles na abogado na sina Jacqueline Luesby asin Chris Watson. Si Watson nag-istar sa Maisons-Laffitte harani sa Paris hanggan sa siya maglimang taon. An saiyang magurang nagsuwayan kan siya aki pa; pagkatapos kan saindang divorce, si Watson naglipat sa England para mag-istar sa saiyang ina sa Oxfordshire habang makakapagbisita pa sa harong kan saiyang ama sa London. Sinabi ni Watson na nakakapagtaram siya nin French, pero daing gayo siya tuod kaniyo. Sa saindang paglipat sa Oxford kaiba an saiyang ina asin tugang na lalaki, nagklase na siya sa Dragon School sa Oxford, hanggan 2003. Puon palang kan siya sais(6) anyos, gusto niya na maging aktres, nag-adal siya sa Oxford branch of Stagecoach Theatre Arts, sarong part-time theatre school kun sain nag-adal siya magkanta, magbayli asin mag-arte.

Sa edad na 10-anyos, si Watson nakapagganap na sa iba-ibang Stagecoach productions asin pag-arte sa eskwelahan, kasali an *Arthur: The Young Years* and *The Happy Prince*, pero dae pa siya nakaporbar mag-arte bilang sarong propesyonal bago an serye kan *Harry Potter.*. Pagkatapos sa Dragon School, si Watson nagpadagos sa Headington School. Habang nasa set sinda kan mga paggibo kan pelikula, siya asin an mga kairiba niyang aki tinutukduan sa laog halos limang oras kada aldaw. Kan Hunyo 2006, nagkua siya nin GCSE eksaminasyon sa sampolong asignature, nakakua siya nin walong (8) A* asin duwang (2) A na grado. Kan Mayo 2007, nagkua siya kan AS levels sa Ingles, Heograpiya, Arte, asin Kasaysayan kan Pag-arte. Sunod na taon, hinali niya an Kasaysayan kan Pag-arte para makakua nin tolong diretsong A levels, nakaresibe siya nin A na grado sa kada asignatura niya.

## Personal na buhay
Habang nasa paggibo kan pelikulang *Noah*, Si Watson hinapot kan saiyang pagtubod, asin ipinabisto niya an saiyang sadiri bilang ispiritual na Universalist.

## Filmograpiya

### Pelikula

### Telebisyon

### Music video

## Mga gawad asin nominasyon

## Toltolan

## Panluwas na takod
* Emma Watson at the HeForShe Campaign 2014 – Official UN Video
* Emma Watson on IMDb 
* Emma Watson at Box Office Mojo
* Guides: Harry Potter Actors at the BBC
* Emma Watson at Rotten Tomatoes
* Emma Watson at AllMovie